Berlingske Tidende, 1808-06-03
(Af Moniteuren.) Declaration. Prindsen af Asturien Don Ferdinand og Infanterne D. Carlos og D Antonio, opfyldte af Taknemmeligheds Følelser for een bestandige hengivenhed og Troskab, alle Spaniere have beviist dem, see med største Smerte Spanierne i Fare for at styrte sig i den yderste Forvirring og i alle de Ulykker, som ville blive de sikkre Følger deraf. Overbeviiste om, at Aarsagen dertil for det meste ligger i den Uvidenhed, hvori de ere, baade om Aarsagerne til den Adfærd, D. K. Høiheder hidtil have iagttaget, og om de til deres Fædrelands Lykke udkastede Planer, holde De de for Deres Pligt, at udrive dem af deres Vildfarelse ved gavnlige Raad, paa det hine velgiørende Planers Udførrelse ei skal hindres, og tillige give dem de dyrebareste Beviser paa Deres Kiærlighed til dem. - Først maae De altsaa tilkiendegive dem, at de Omstændigheder, under hvilke Prindsen af Asturien paatog sig Regieringen i Følge Kongens hans Faders Tronfrasigelse, adskillige af Rigets Provindsers og alle Grændsefæstningers Besættelse af en talrig fransk Armee, Nærværelsen af over 60000 Mand af samme Nation i Hovedstaden og de omliggende Egne, endelig mange Bevæggrunde, som andre ei kunde vide overtydede Dem om, at, omringede af Klipper blev intet tilbage for Dem, uden af mange Beslutninger at vælge den, der syntes at være forbunden med mindst Ulykke, og saaledes valgte De at reise til Bayonne. - Ganske uventet erfarede Prindsen, dengang Konge, ved D. K. Høiheders Ankomst til Bayonne, at Kongen hans Fader havde protesteret mod sin Tronfrasigelse, og paastaaet, at den en var skeet frivillig. Da Prindsen blot havde taget Kroner, i den Overbeviisning, at Frasigelsen havde været en fuldkommen fri Handling, behøvede han blot at underrettes om en slig Protestations Tilværelse, for, bevæget af sin barnlige Ærefrygt, strax at give Tronen tilbage, og umiddelbar derpaa frasagde Kongen hans Fader sig atter samme i sit eget og i sit hele Dynasties Navn, til Fordeel for de Franskes Keiser, paa det Keiseren, blot med Hensyn paa Nationens Lykke, kunde vælge den Person og det Dynastie, der i Fremtiden skal besidde Tronen. - Under disse Omstændigheder have D. K. Høiheder overveiet den Stilling, hvori de ere, og Spaniens betænkelige Forfatning; De have overveiet, at, saaledes som Sagerne nu staae, vilde alle dets Jndvaaneres Anstrengelse for at forsvare deres Rettigheder ei allene være unyttige, men endog ødelæggende, og blot tiene til at udgyde Strømme af Blod og skille Spanien i det mindste ved en stor Deel af Rigets Provindser og alle dets Col nier. De have videre overtydet sig om, at det virksomste Middel til at undgaae disse Ulykker er, at enhver af D. K. Høiheder i Sit og alle Sines Navn samtykker i Frasigelsen, af Sine Rettigheder til Tronen, hvilket allerede er skeet af Kongen, og i Betragtning af, at Hs. Maj. de Franskes Keiser i dette Tilfælde forpligter sig til at vedligeholde det spanske Monarktes absolute Uafhængighed og Jntegritetilligemed alle dets Colonier, uden at beholde eller adskille den mindste Deel af dets Domainer; da han forpligter sig til at vedligeholde den katholske Religions Eenhed, Eiendommene, Lovene, Vedtægterne, hvorved den spanske Nations Magt og Lykke upaatvivlelig sikkres for en lang Tid; saa troe D. K. Høiheder at give det største Beviis paa Deres Ædelmodighed og Kierlighed til den spanske Nation, i det De opofre Deres egen og personlige Jnteresse for Nationens Fordele, og ved nærverende FrasigelsesAct afstaae Deres Rettigheder til Tronen, saaledes som De allerede have afstaaet dem ved en særdeles Convention.